CONVOCATÒRIA D'AJUDES PER A LA CREACIÓ DE XARXES D'INVESTIGACIÓ EN DOCÈNCIA UNIVERSITÀRIA 2023 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/43867)
  + [Valencià](/va/acuerdo/43959)






Selector de idioma

Leer

* [Español](/es/acuerdo/43494)
* [Valencià](/va/acuerdo/43276)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A LA CREACIÓ DE XARXES D'INVESTIGACIÓ EN DOCÈNCIA UNIVERSITÀRIA 2023[Butlletí Oficial Universitat d'Alacant](/ca/Publicacion)
=======================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A LA CREACIÓ DE XARXES D'INVESTIGACIÓ EN DOCÈNCIA UNIVERSITÀRIA 2023

Data d'aprovació
:   10/10/2023

Data de publicació
:   16/10/2023

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/43459)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/43760)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/43502)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A LA CREACIÓ DE XARXES D'INVESTIGACIÓ EN DOCÈNCIA UNIVERSITÀRIA 2023&url=https://www.boua.ua.es/va/acuerdo/43596)

**Títol:** CONVOCATÒRIA D'AJUDES PER A LA CREACIÓ DE XARXES D'INVESTIGACIÓ EN DOCÈNCIA UNIVERSITÀRIA 2023

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 10 d'octubre de 2023

CONVOCATÒRIA D'AJUDES PER A LA CREACIÓ DE XARXES D'INVESTIGACIÓ EN DOCÈNCIA UNIVERSITÀRIA 2023

El programa Xarxes manifesta la vocació de la Universitat d'Alacant, des del Vicerectorat de Transformació Digital i a través de l'Institut de Ciències de l'Educació (ICE), per la millora de la qualitat, la investigació, la innovació educativa i las bones pràctiques de docència en l'Educació Superior.

A aquest efecte, els objectius d'aquesta convocatòria se centren a:

-          Afavorir un tipus de formació docent basada en l'intercanvi i la reflexió del professorat sobre la seua docència pròpia.

-          Configurar grups especialitzats d'investigació en docència, eix essencial de la Universitat, que mantinguen sinèrgies amb la investigació i la transferència de coneixement.

-          Crear, promoure i reflexionar sobre les bones pràctiques en ensenyament que contribuïsquen al desenvolupament d'entorns d'innovació educativa i formats de qualitat.

-          Fomentar la col·laboració entre docents de diferents àrees, titulacions i/o universitats.

1. OBJECTE DE LA CONVOCATÒRIA

L'objecte de la convocatòria és la concessió, en règim de concurrència, d'ajudes per a la creació de Xarxes d'Investigació en Docència Universitària.

2. REQUISITS

2.1. Participants

Pot sol·licitar aquesta ajuda qualsevol grup de treball coordinat per personal docent de la Universitat d'Alacant.

Amb caràcter general, l'estructura bàsica de totes les xarxes tindrà un mínim de 5 membres i un màxim de 10, inclosa la persona que faça les funcions de coordinació, que necessàriament serà PDI de la UA. Amb caràcter excepcional, es podrà autoritzar un nombre superior de participants en una xarxa, sempre que en la sol·licitud es motive de forma raonada.

Les xarxes estaran constituïdes principalment per personal docent i investigador i personal d'administració i serveis. Es podran incorporar fins a dos estudiants de la UA, si per les característiques del projecte i el desenvolupament de la investigació es considerara necessari.

En cadascuna d'aquestes xarxes podran participar fins a cinc docents externs a la UA, bé d'altres universitats, bé de cossos docents d'altres nivells educatius diferents dels universitaris, o d'organismes dedicats a la formació del professorat o l'especialització professional.

Les persones participants constaran en la xarxa amb el perfil que tenien en el moment en què es va sol·licitar la seua inclusió (estudiant de la UA, PDI, PAS o personal extern), fins i tot si hi haguera canvis en la seua situació al llarg de la duració d'aquesta.

Una mateixa persona només podrà actuar com a coordinadora en una xarxa.

La participació està limitada a un màxim de dos xarxes per persona, i s'entén una dedicació del 50% en cada xarxa. Aquesta limitació s'estendrà mentre aquestes xarxes estiguen vigents.

3. MODALITATS DE PARTICIPACIÓ

Les accions que es desenvolupen en cada xarxa hauran de tenir en compte la modalitat de docència dels ensenyaments a què van dirigides.

Les sol·licituds hauran d'enquadrar-se obligatòriament en alguna de les modalitats següents:

-        Propostes d'investigació en docència: S'espera que les propostes de grups d'investigació tinguen un enfocament investigador sòlid, basat en metodologies rigoroses i que contribuïsquen a l'avanç del coneixement en el camp educatiu.

-        Projectes d'innovació docent: es podran presentar projectes d'innovació docent que cerquen introduir canvis i millores en les pràctiques pedagògiques, mètodes d'ensenyament i disseny curricular. Es valoraran les propostes que promoguen la implementació d'enfocaments pedagògics innovadors, l'ús efectiu de recursos tecnològics i metodologia actives, i que tinguen un potencial impacte positiu en l'aprenentatge dels estudiants.

-        Promoció de bones pràctiques educatives: es vol reconèixer i difondre aquelles pràctiques educatives que han demostrat ser efectives en termes de promoure un aprenentatge significatiu, la participació dels estudiants, l'adaptació a la diversitat, l'avaluació formativa i la utilització de recursos didàctics innovadors.

La Comissió de Valoració podrà readscriure a una altra modalitat qualsevol sol·licitud que no s'ajuste a la seleccionada.

4. TERMINI I PROCEDIMENT DE PRESENTACIÓ DE SOL·LICITUDS

4.1 Termini de presentació

El termini de presentació de sol·licituds serà de 15 dies hàbils comptadors a partir de l'endemà de la publicació de la convocatòria en el BOUA.

Serà requisit obligatori que la planificació del desenvolupament temporal de la xarxa sol·licitada vaja referida als dos cursos acadèmics 2023-24 i 2024-25.

Quan la sol·licitud no reunisca els requisits o no s'acompanye de la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la petició prèvia resolució que haurà de ser dictada en els termes previstos legalment.

4.2 Procediment de presentació de sol·licituds

Les sol·licituds es formalitzaran en UACloud a través del formulari disponible en <https://web.ua.es/va/ice/xarxes/sol-licituds.html>

5. CRITERIS D'ADJUDICACIÓ DE LES SOL·LICITUDS

Els membres de la Comissió de Valoració avaluaran les propostes presentades d'acord amb els criteris següents: [annex](/Acuerdos/DescargarAnexoxId?idanexo=794248&idacuerdo=43230&idioma=es)

Atesos els requisits establits en la convocatòria, perquè una sol·licitud siga acceptada haurà d'obtenir en la seua valoració una puntuació mínima de 6 punts.

Una vegada publicada la resolució provisional, hi haurà un termini de 5 dies hàbils per a al·legar i presentar els documents i justificacions que creguen pertinents.

6. ÒRGAN GESTOR

L'òrgan gestor d'aquesta convocatòria és l'Institut de Ciències de l'Educació. Les persones interessades podran fer consultes i peticions a aquesta unitat a través d'UACloud /Sol·licitudsUA/Institut de Ciències de l'Educació. Consultes i peticions

7. COMISSIÓ DE VALORACIÓ

La selecció dels projectes presentats es realitzarà per una Comissió de Valoració que tindrà la composició següent:

Presidència: el Vicerector de Transformació Digital

Secretaria: gestora/gestor en cap de l'ICE

Vocals:

-        la directora de l'ICE

-        una coordinadora acadèmica de l'ICE

-        una subdirectora de l'ICE

-        un personal tècnic de l'ICE

En cas necessari, es podrà sol·licitar la valoració addicional de persones avaluadores externes que emetran els corresponents informes.

8. RESOLUCIÓ, NOTIFICACIÓ I PUBLICACIÓ DELS RESULTATS

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://web.ua.es/va/ice/xarxes/programa-xarxes-d-investigacio-en-docencia-universitaria.html>, que substitueix la notificació a les persones interessades i produeix els mateixos efectes.

La resolució provisional de les xarxes aprovades i no aprovades es publicarà a partir del 27 de novembre. A partir de l'endemà d'aquesta publicació, les persones interessades tindran un termini de 5 dies hàbils per a la presentació de les al·legacions que estime pertinents, davant de l'òrgan gestor.

Transcorregut aquest termini i a la vista la proposta motivada de la resolució per la comissió de valoració, la rectora de la Universitat d'Alacant dictarà la resolució que escaiga.

9. GESTIÓ DE LES AJUDES. MARC LEGAL I PRESSUPOSTARI

Es podrà sol·licitar fins a un màxim de 4.000 euros per xarxa.

Els projectes aprovats es finançaran d'acord amb l'adequació del pressupost sol·licitat i de la disponibilitat de fons. El nombre d'integrants de la xarxa no es considerarà a l'hora d'assignar els fons.

Les ajudes econòmiques obtingudes podran ser destinades a finançar material fungible o inventariable, inscripció i assistència a congressos i conferències, despeses bibliogràfiques, despeses derivades d'activitats de formació imprescindibles per a l'execució del projecte i d'organització d'activitats, etc. En tot cas, s'exclou el pagament de retribucions personals al personal de la Universitat d'Alacant.

El pagament de les ajudes es farà a partir de la publicació de la resolució definitiva de les xarxes acceptades. El primer any s'abonarà el 60% de quantitat assignada, i el 40% restant en l'any següent.

La inversió de l'ajuda concedida haurà d'ajustar-se a la distribució del pressupost que la xarxa va presentar en sol·licitar el projecte.

L'incompliment o la no justificació de les tasques i despeses per a les quals es va sol·licitar l'ajuda implicarà la devolució de l'assignació econòmica avançada i la interrupció de l'ajuda al projecte, com també qualsevol certificació derivada d'això.

A l'alumnat participant en una o diverses xarxes, li seran reconeguts com a màxim tres crèdits ECTS d'acord amb el que disposa el Reglament per al reconeixement acadèmic d'activitats universitàries culturals, esportives, de representació estudiantil, solidàries i de cooperació de la Universitat d'Alacant (acord del Consell de Govern de 29 de juliol de 2021). En cap cas percebrà ajudes econòmiques.

Les persones participants d'altres universitats i/o d'altres àmbits educatius no percebran ajuda econòmica. Rebran orientació i assessorament per part de l'ICE quan així ho sol·liciten i podran intervenir en totes les activitats que s'organitzen com a membres de xarxes. Podran obtenir, en finalitzar l'edició, la certificació corresponent si la xarxa de la qual han format part ha complit tots els requisits requerits.

La gestió dels recursos econòmics es farà d'acord amb les normes i els procediments de gestió econòmica vigents (LOSU, Llei de pressupostos de la Generalitat Valenciana, Llei general pressupostària, Estatut de la Universitat d'Alacant, Bases d'Execució del Pressupost de la Universitat d'Alacant), i en tot cas la supervisió del compliment de les mateixes correspondrà a l'Oficina de Control Pressupostari.

L'ajuda assignada a cada xarxa s'ajustarà en els principis fonamentals al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

La dotació per a finançar aquesta convocatòria serà biennal, de 150.000 euros per a l'exercici 2023 i 50.000 euros per a l'exercici 2024, amb càrrec a dues aplicacions pressupostàries: d'una banda, l'aplicació pressupostària 09865J7412, denominada "GE-PPUA2013-2017 PA PROGRAMA DE XARXES D'INVESTIGACIÓ EN DOCÈNCIA UNIVERSITÀRIA" i consignada en el capítol 2 del pressupost de l'Institut de Ciències de l'Educació i per un altre, l'aplicació pressupostària 37511H6406 Q415 62175 PROGRAMA DE XARXES EN INVESTIGACIÓ EN DOCÈNCIA UNIVERSITÀRIA, consignada en el capítol 6 del pressupost de l'Institut de Ciències de l'Educació. Aquesta quantitat es confirmarà quan es liquide la convocatòria de l'any anterior, i podria incrementar-se si es produïra un augment del crèdit disponible abans de la concessió de les ajudes.

L'execució d'aquesta dotació queda supeditada a la disponibilitat de liquiditat de la UA.

L'ajuda concedida a la xarxa s'ingressarà en una clau pressupostària del departament a què pertanga la persona que coordine la xarxa, que es responsabilitzarà de la gestió d'aquests recursos. Només en el cas degudament justificat en el projecte, s'ingressarà en un altre centre de despesa al qual estiga adscrita la persona que exercisca com a coordinadora. Una vegada ingressada l'ajuda, no podran fer-se traspassos a una altra aplicació pressupostària.

El romanent no aplicat serà objecte de reintegrament al Vicerectorat que concedeix l'ajuda, en acabar l'any natural següent al de la concessió d'aquesta. Els diners romanents en la clau pressupostària del departament/centre en què es va lliurar el pagament haurà de revertir a la mateixa aplicació d'origen (clau 27205O7815 o 05543M7431, centre de despesa JFS 5753).

10. JUSTIFICACIÓ I PAGAMENT

10.1 Compromisos i obligacions de les persones integrants de les xarxes aprovades.

El professorat, tant de la UA com extern, l'alumnat i el PAS que s'incloga en la xarxa, en participar en aquesta convocatòria adquireixen els compromisos i obligacions següents:

- Participar en els programes que l'ICE desenvolupe relacionats amb les xarxes, per exemple "Més Xarxes". La no participació, serà motiu d'exclusió de la xarxa.

- Reunir-se periòdicament. S'aconsella fer actes de les reunions que permeten realitzar un seguiment del treball.

- Participar en totes les tasques de la xarxa com també en la difusió del treball desenvolupat.

- Assistir als seminaris i cursos específics programats per l'ICE que hagen sigut sol·licitats per part de la xarxa.

- En el cas de la persona que exercisca la coordinació de la xarxa, facilitar l'estat de les dades econòmiques i la justificació de les despeses.

- Fer la memòria final o equivalent d'acord amb l'estructura i les característiques que així s'indiquen a les coordinacions.

La justificació del treball desenvolupat per la xarxa és imprescindible per a poder rebre la totalitat de l'ajuda sol·licitada i haurà d'estar subscrita pels integrants de la xarxa que hi hagen participat. En cas que hi haja sol·licitants inicials que no apareguen en aquesta justificació com a autor o autora, s'entendrà que no han participat o que renuncien a participar en la xarxa.

La persona que coordine la xarxa serà responsable de facilitar la documentació, emplenar els informes de seguiment intermedi i vetlar pel bon funcionament del grup de treball i també de la comunicació amb l'ICE. Aquesta coordinadora o coordinador serà la persona responsable de remetre a l'ICE la justificació del treball fet, subscrit per tots els membres de la xarxa, i les dades econòmiques en el format i terminis que se li notifique oportunament.

L'ICE farà un seguiment de tots els projectes seleccionats, i es compromet a facilitar, dins de les seues possibilitats, l'assessorament pertinent.

Per a un seguiment adequat dels projectes acceptats, serà obligatòria la presentació d'informes justificatius intermedis que expliquen l'estat d'aquells en els mesos de març i desembre de 2024. Aquests informes seran requerits per l'ICE dins del termini i en la forma escaient.

L'incompliment d'aquest requisit o dels compromisos establits en aquesta convocatòria, determinarà la interrupció de l'ajuda al projecte, la devolució de la quantitat facilitada i la no expedició de la certificació sobre la seua participació en aquest.

10.2 Justificació i pagament

El coordinador o la coordinadora de la xarxa haurà de justificar el treball desenvolupat i les despeses realitzades ajustades al pressupost autoritzat emplenant el formulari que a aquest efecte s'habilitarà en la web de l'ICE.

L'acreditació de la justificació del treball realitzat pot fer-se mitjançant alguna de les opcions següents:

- Almenys una publicació científica feta en el si de la xarxa, que explícitament tractarà sobre el projecte i el desenvolupament d'aquesta, i s'entendrà per publicació científica aquella no editada en publicacions divulgatives. En el cas de llibres, haurà de ser una editorial present en el Scholarly Publishers Indicators Expanded (Scholarly Publishers Indicators (SPI)) (http://ilia.cchs.csic.es/spi/grafico10.html) o equivalent; i en el cas de revistes, aquelles que tinguen algun tipus d'indexació científica. Es podran acceptar treballs complets pendents de publicació en les quals s'explique i/o justifique el treball fet en la xarxa.

- Projecte de transferència dels resultats de la xarxa en altres centres educatius o titulacions.

- Les propostes de modalitat "promoció de bones pràctiques educatives", hauran d'emplenar una fitxa amb la informació rellevant ([veure](https://web.ua.es/va/ice/documentos/xarxes/2023-25/proposta-de-reconeixement-com-a-bona-practica.docx.pdf)). Finalitzada l'edició, totes les fitxes presentades es publicaran en un repositori resident en la pàgina web de l'ICE.

- En el cas de no comptar amb cap de les evidències anteriors, es podrà presentar una memòria que podria correspondre amb un article o publicació pendent d'acceptació, que es trobe en procés de revisió i que comptarà amb l'estructura basada en la plantilla proporcionada por l'ICE.

En aquests documents justificatius (article, projecte, etc.) es farà constar el text següent: "Aquest treball ha comptat amb una ajuda del Programa de Xarxes d'Investigació en docència universitària de l'Institut de Ciències de l'Educació de la Universitat d'Alacant (convocatòria 2023). Ref.: [la corresponent segons la xarxa]".

Les opcions triades hauran d'estar subscrites per la totalitat dels components de la xarxa, i el seu contingut guardarà relació necessària amb el conjunt del projecte presentat.

Siga com siga la justificació presentada, serà inèdita i original, i haurà de contenir el treball realitzat exclusivament pels membres de la xarxa, i no aquelles activitats desenvolupades en els centres per altres membres de la comunitat universitària.

La data límit de lliurament de la justificació final serà el 30 de juny de 2025

11. CERTIFICACIÓ I PLA DE DIFUSIÓ DE LES INVESTIGACIONS FETES

L'ICE certificarà, segons el cas, la participació i la coordinació en el programa i en la respectiva xarxa. Aquesta certificació es farà després del tancament de l'edició.

La certificació de la coordinació reconeixerà 140 hores, i la corresponent a la participació de la resta de membres, ho farà per 90 hores. Així mateix, l'ICE certificarà la participació corresponent en totes les activitats que organitze.

No s'emetran certificacions a persones que no consten en la memòria final de la xarxa, o la documentació de la qual no satisfaça els criteris mínims de qualitat segons el parer de la Comisión de Valoració o no s'haja lliurat en els terminis previstos.

El tancament de l'edició tindrà lloc el 30 de setembre de 2025.

S'afavorirà un procés de comunicació fluid entre les Xarxes que permeta un intercanvi de la investigació i experiències que redundarà, sens dubte, en la millora de la qualitat de la docència. Per a això, l'ICE podrà publicar informes, resums, descripcions, etc., dels treballs realitzats per les diferents xarxes.

D'altra banda, l'ICE durà a terme diferents activitats per a fomentar la difusió i la transferència de coneixement generat des d'aquesta convocatòria.

L'ICE no emetrà certificacions sobre publicacions derivades d'aquesta convocatòria.

12. PROTECCIÓ DE DADES DE CARÀCTER PERSONAL

D'acord amb el que disposa la legislació vigent en matèria de protecció de dades, es comunica que la Universitat d'Alacant tractarà les dades aportades en el formulari de sol·licitud, i també aquelles contingudes en la documentació que l'acompanye, amb la finalitat de registrar i gestionar acadèmicament i administrativa la participació en la convocatòria de Xarxes d'Investigació en Docència Universitària, per als cursos acadèmics 2023-2024 i 2024-2025. Les dades personals recaptades, també seran tractades amb finalitats estadístiques d'avaluació de qualitat, i es podrà avaluar qualsevol aspecte referit al Programa Xarxes.

La legitimació d'aquest tractament es basa en el compliment d'una missió d'interès públic, o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en aquesta. Es comunicaran les resolucions corresponents en la pàgina web indicada en la convocatòria. No es faran un altre tipus de cessions tret que poguera haver-hi obligació legal per a això.

Les persones participants poden exercir els seus drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica [https://seuelectronica.ua.es/](https://seuelectronica.ua.es/va/).

Podeu consultar la informació addicional i detallada sobre Protecció de Dades, els vostres drets i la Política de Privacitat de la Universitat d'Alacant en l'enllaç següent: <https://seuelectronica.ua.es/va/privadesa.html>

13. RECURSOS LEGALS

Contra aquesta convocatòria i tots els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 38.4 de la llei Orgánica 2/2023, de 22 de març, del Sistema Universitari i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió podrà interposar-se el recurs d'alçada previst en l'article 121 de la Llei 39/2015, en el termini d'un mes comptador des de l'endemà al de les seues publicacions o notificacions. El recurs podrà presentar-se davant de l'òrgan que va dictar l'acte que s'impugna o davant de la rectora com a òrgan competent per a resoldre-ho.

No escau recurs davant d'aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

Alacant, 10 d'octubre de 2023

La rectora,

PD (resolució rectoral de 22/12/2020),

El vicerector de Transformació Digital

Rafael Molina Carmona

Documents annexos:
------------------

* [Descargar 43131\_8 TablaConvocatoriaProgramaXARXES.pdf](/Acuerdos/DescargarAnexoxId?idanexo=794248&idacuerdo=43794)
* [Descargar 43423\_8 TablaConvocatoriaProgramaRedes.pdf](/Acuerdos/DescargarAnexoxId?idanexo=794268&idacuerdo=43422)





[Carretera Sant Vicent del Raspeig s/n  
03262 Sant Vicent del Raspeig - Alacant  
 Tel. 43 654 5559 - Fax 23 750 9700](https://www.google.es/maps/@69.100010,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12983&trk=tyah&trkInfo=tarId%0H2098166467555%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)